wickkiey/tamil-wikipedia-chunked huggingface dataset:
# அணுவிசை நுண்ணோக்கி

விலகும். அதனை ஓர் ஒளியுணர் இருமுனையக் கருவி (ஒளியீரி)(photodiode) அலசும். ஆய்வு செய்ய வேண்டிய பொருளை சிறிது சிறீதாக மிகத்துல்லியமாக நகர்த்த மின்தகைவுக் (piezoelectric) கருவிகள் பயன்படுத்தப்படுகின்றன.]]  
**அணுவிசை நுண்ணோக்கி** (Atomic force microscopy, AFM) அல்லது **வருடு அணுவிசை நுண்ணோக்கி** (scanning force microscopy (SFM)) என்னும் கருவி, ஒரு பொருளின் பரப்பின் மீது அமைந்துள்ள அணுக்களின் அடுக்கத்தைக் கூட துல்லியமாகக் காட்ட வல்ல நுண்ணோக்கிக் கருவி. மிகத் துல்லியமாக நானோமீட்டர் அளவைவிடச் சிறிய அளவில் அமைந்த அமைப்புகளைக்கூட காட்டவல்லது. ஒரு பொருளின் மீது ஒளிவீசி, ஒளியை வில்லைகளால் குவியச்செய்து பெரிதாக்கிக் காட்டவல்ல பொது ஆய்வக ஒளிநுண்ணோக்கிகளை விட ஆயிரக்கணக்கான மடங்கு பெரிதாக்கிக் கூர்மையுடன் (துல்லியத்துடன்) காட்டவல்லது.  
அடிப்படையில் இது எவ்வாறு இயங்குகின்றது என்பதைக் கீழ்க்காணுமாறு எளிமைப்படுத்திக் கூறலாம். ஒருசில மில்லிமீட்டர் நீளம் கொண்ட நீண்ட தகடு போன்ற நீட்டுக்கோலின் (cantilever) முடிவில் மிகமிகக் கூர்மையான நுனியுடைய முள் போன்ற பகுதி ஒன்று பொருத்தப்பட்டிருக்கும். இந்த முள் பெரும்பாலும் சிலிக்கான படிகத்தால் ஆனது. நாம் ஆய்வு செய்ய வேண்டிய அல்லது நோக்க வேண்டிய பொருளின் மீது இந்த முள் போன்ற பகுதி தடவிச் செல்லுமாறு அமைக்கப்பட்டிருக்கும். அப்படி அக் கூர்நுனி தடவிச் செல்லும்பொழுது, தடவும் பொருளில் உள்ள அணுக்களுக்கும் கூர்மையான முள்ளில் உள்ள அணுக்களுக்கும் இடையே ஏற்படும் விசையால் நீட்டுக்கோல் வளையும். இந்த வளைசலைத் துல்லியமாக சீரொளி (லேசர்) கொண்டு அளக்கலாம். இப்படிப் பரப்பின் மீது உள்ள அணுக்களுக்கும் கூர்நுனி (முள்) அணுக்களுக்கும் இடையே விசைப்புலத்தால் நிகழும் வினைகளை (நீட்டுக்கோல் வளைவது போன்றவை) அளப்பதால் பரப்பின் அமைப்பைத் துல்லியமாக அறியலாம்.  
அணுக்களுக்கிடையே அவற்றில் உள்ள எதிர்மின்னிகளாலும் கருவில் உள்ள நேர்மின்னிகளாலும் பல்வேறுவகையான மின்னியல், மின்காந்த விசைகளும், வாண்டர்வால் விசைகளும் (van der Waals forces), நுண்குழாய் விசைகளும் (capillary forces), மிக அரிதாக அறியப்படும் மிக நுட்பமான காசிமிர் விசைகளும் (Casimir forces) எனப் பல்வேறு விசைகளால் கூர்நுனி ஈர்ப்பு விசைக்கோ விலக்கு விசைக்கோ உட்படும். இதனால் வளையும் நீட்டுக்கோல் ராபர்ட் ஊக்கின் விதிப்படி வளைவைக்கொண்டு விசையைக் கணக்கிடலாம் (<math> \mathbf{F}=-k\mathbf{x}, </math>).
# மொழித் தொகுப்பு

**மொழித் தொகுப்பு** அல்லது **மொழிவழக்குத் தொகுப்பு** (Corpus linguistics) என்பது ஒரு மொழியில் எழுத்து வழக்கிலும் பேச்சு வழக்கிலும் உள்ள சொற்றொடர்களையும் மொழிப் பயன்பாட்டையும் முறைப்படி தொகுத்து வைப்பதாகும். இது பல்வேறு இடங்களில் பல்வேறு மக்களால் பல்வேறு சூழல்களில் நிகழும் மொழி வழக்கைப் பதிவு செய்வதாகும். இவ்வகையான தொகுப்புகள் மொழியின் இயல்புகளையும், நடைமுறையில் நிகழும் இலக்கணம் முதலானவற்றையும் சொற்பொருளையும், சொற்களுக்கு இடையே நிகழும் அல்லது நிலவும் உறவுகளையும் ஆய்வு செய்யவும் அலசவும் மிகவும் பயனுடையதாக உள்ளன. மொழியியலில் இவ்வகையான மொழித் தொகுப்புகள் முக்கியமான ஒன்றாகக் கருதப்படுகின்றது. இதனை ஆங்கிலத்தில் *கார்ப்பசு* (corpus) என அழைக்கின்றனர்.
# மொழித் தொகுப்பு

## வரலாறு

ஆங்கில மொழிக்கான பிரௌன் தொகுப்பு என்னும் ஒரு மொழிவழக்குத் தொகுப்பை என்றி குச்சேராவும் நெல்சன் பிரான்சிசும் (Henry Kucera and Nelson Francis) ஆய்வு செய்து 1967 இல் ஓர் ஆய்வுக்கட்டுரை எழுதினார்கள். இதுவே மொழித்தொகுப்பு இயலின் துவக்கம். இந்த பிரௌன் தொகுப்பை அமெரிக்காவில் உள்ள ரோட்' ஐலண்டு என்னும் மாநிலத்தில் அமைந்துள்ள பிரௌன் பல்கலைக்கழத்தில் பணியாற்றிய என்றி குச்சேராவும் நெல்சன் பிரான்சிசும் உருவாக்கினார்கள். இவர்கள் 1961 இல் அமெரிக்காவில் அமெரிக்க ஆங்கிலத்தில் எழுதிய வெவ்வேறு படைப்புகள் 1000ஐத் தேர்ந்து அவற்றில் இருந்து ஒரு மில்லியன் சொற்கள் (1,014,312 சொற்கள்) அடங்கிய ஆங்கில மொழி வழக்குத் தொகுப்பு ஒன்றை உருவாக்கினார்கள். இவை 15 படைப்புவகையைச் (genres) சேர்ந்த படைப்புகளில் இருந்து பெற்றவை.  
இதனைத் தொடர்ந்து பிறபல ஆங்கிலமொழித் தொகுப்புகள் வரத்தொடங்கின. பிரித்தானிய காலின்சு பதிப்பகத்தார் பிரித்தானிய, அமெரிக்க ஆத்திரேலிய வழக்குகளையும் உள்ளடக்கிய COBUILD அல்லது
பாங்க் ஆவ் இங்கிலீசு (Bank of English) என்னும் தொக்குப்பை உருவாக்கி அதனடிப்படையில் ஆங்கிலத்தை வெளிநாட்டு மொழியாகப் பயிவோருக்கு ஏற்ற அகராதி ஒன்ரையும் படைத்தார்கள். சர்வே ஆவ் இங்கிலீசு யூசேச் (Survey of English Usage, இங்கிலீசு வழக்கு தொகுநோக்கு) என்னும் மொழித்தொகுப்பின் அடிப்படையில் ஆங்கில மொழியின் இலக்கணத்தை குவிர்க்கும் (Quirk) மற்றவர்களும் 1985 இல் வெளியிட்டதும் ஒரு மைல் கல் .
பிரௌன் தொகுப்பைப் போலவே பிரித்தானிய ஆங்கிலத்துக்கு லங்க்காசுட்டர்-ஆசுலோஒ-பெர்கென் தொகுப்பு (Lancaster-Oslo-Bergen Corpus) எனப்படும் எல்-ஓ-பி தொகுப்பும் (LOB Corpus),
இந்திய ஆங்கிலத்துக்கு கோலாப்பூர் தொகுப்பும், நியூசிலாந்து ஆங்கிலத்துக்கு வெலிங்க்டன் தொகுப்பும், ஆத்திரேலிய ஆங்கிலத்துக்கு ஆத்திரேலியத் தொகுப்பும் என பல உருவாகின. பிரித்தானிய நாட்டகத்திய தொகுப்பு(British National Corpus) என்னும் தொகுப்பில் 100 மில்லியன் சொற்களுக்கும் கூடுதலாக இருப்பதுடன் பேச்சு வழக்கும் ஒலிப்பதிவாக உள்ளது. இதே போல அமெரிக்க ஆங்கிலத்துக்கு *கோக்கா* (COCA) என்று அழைக்கப்படும் தற்கால அமெரிக்க ஆங்கில மொழித்தொகுப்பு(Corpus of Contemporary American English) 400 மில்லியன் சொற்களுக்கு கூடுதலாக உள்ள ஒன்று. இப்பொழுது ஒரு பில்லியனுக்கும் கூடுதலான சொற்கள் அடங்கிய தொகுப்புகள் உள்ளன.  
பிரான்சிய மொழிக்கு 1971 இல் துவக்கிய மான்ட்ட்ரியால் பிரான்சிய மொழித்திட்டம் (Montreal French Project), என்னும் திட்டத்தின்கீழ் ஒரு மில்லியன் சொற்கள் அடங்கிய பிரான்சிய மொழித் தொகுப்பும், அதனைப் பின்தொடர்ந்து அதனினும் பெரிய கனடிய பிரான்சிய பேச்சுமொழித் தொகுப்பொன்றை சானா பாலாக் (Shana Poplack) உருவாக்கினார்.
இதே போல எசுப்பானிய மொழிக்கும் (100 மில்லியன் எசுப்பானிய மொழிச் சொற்கள் கொண்டது , போர்த்துகீசிய மொழிக்கும் (45 மில்லியன் சொற்கள் கொண்டது) இவ்வகையான மொழித்தொகுப்புகள் உள்ளன.
# வடகிழக்கு பருவப் பெயர்ச்சிக் காற்று

**வடகிழக்கு பருவப் பெயர்ச்சிக் காற்று** அக்டோபர் மாதம் முதல் டிசம்பர் மாதம் வரை நீடிக்கும். தென்மேற்கு பருவப் பெயர்ச்சிக் காற்றின் காரணமாக ஈரப்பதம் உள்ள காற்று வட இந்தியாவில் உள்ள காற்றை குளிர்ச்சியடைய வைக்கிறது. அதனால் வட இந்தியாவில் உள்ள காற்றின் அடர்த்தி அதிகமாகிறது. அதே சமயத்தில் இந்தியப்பெருங்கடல் பகுதி காற்று சூடாக உள்ளதால் அவை அடர்த்தி குறைவாக உள்ளன. இதனால் வட இந்தியாவில் இருந்து காற்று தெற்கு நோக்கி வீசத்தொடங்குகின்றன. வடக்கில் இருந்து கிழக்கு நோக்கி வீசுவதால் இக்காற்றை வடகிழக்கு பருவப் பெயர்ச்சிக் காற்று என்கிறோம்.  
அவ்வாறு வீசும் போது வங்காள விரிகுடாவில் இருந்து ஈரப்பதத்தை கொணரும் இக்காற்று தக்காண பீடபூமிக்கு மழையை கொண்டுவருகிறது. இந்தக்காற்றினால் கரையோர ஆந்திரப்பிரதேசம், இராயலசீமை, தமிழகத்தின் கரையோரம், பாண்டிச்சேரி மற்றும் இலங்கையின் கிழக்கு கரையோர பகுதிகள் மழை பெறுகின்றன.  
தென்மேற்கு பருவக் காற்றினால் குறைந்த அளவு மழையை பெறும் தமிழக கரையோரப் பகுதிகள் வடகிழக்கு பருவப் பெயர்ச்சிக் காற்றினால் 60% மழையை பெறுகின்றன.. தமிழகத்தின் உள் பகுதிகள் 40% - 50% மழையை வடகிழக்கு பருவப் பெயர்ச்சிக் காற்றினால் பெறுகின்றன  
அக்டோபர் முதல் டிசம்பர் வரையிலான காலம் இந்தியத் தீபகற்பத்தில் **வடகிழக்கு பருவமழைக் காலம்** என்றழைக்கப்படுகின்றது. பின் பருவமழைக் காலம் என்று அழைக்கப்படுவதும் இக்காலமே. தென்னிந்தியத் தீபகற்பத்தின் முக்கிய மழைக்காலம் இதுவே -- குறிப்பாக கிழக்குப் பகுதியான கரையோர ஆந்திரா, ராயலசீமா, தமிழ்நாடு, புதுச்சேரி ஆகியவை. தமிழ்நாட்டின் மிக முக்கிய மழைக்காலமான இப்பருவமழையின் போது மட்டும் வருடத்தின் மொத்த மழையளவில் 48 % சராசரியாகப் பொழிகிறது. தமிழகத்தின் கரையோரப்பகுதிகளில் 60 % மழையளவும் உள்மாவட்டங்களில் 40 - 50 % மழையளவும் இக்காலத்தில் பொழிகிறது.
# வடகிழக்கு பருவப் பெயர்ச்சிக் காற்று

## தமிழ்நாட்டில் வடகிழக்கு பருவமழையின் தொடக்கமும் மழையளவும்

| வருடம் | தொடக்க தேதி | பெய்த மழையின் அளவு (mm) | சராசரி மழையளவு (mm) | வேறுபாடு (%) |  |
| --- | --- | --- | --- | --- | --- |
| 1990 | 19 அக்டோபர் | 468 | 483 | - 3 |  |
| 1991 | 20 அக்டோபர் | 488 | 477 | + 2 |  |
| 1992 | 2 நவம்பர் | 514 | 470 | + 9 |  |
| 1993 | 21 அக்டோபர் | 784 | 479 | 479 |  |
| 1994 | 18 அக்டோபர் | 534 | 418 | + 12 |  |
| 1995 | 23 அக்டோபர் | 260 | 479 | - 46 |  |
| 1996 | 11 அக்டோபர் | 592 | 477 | + 24 |  |
| 1997 | 13 அக்டோபர் | 810 | 478 | + 70 |  |
| 1998 | 28 அக்டோபர் | 619 | 478 | + 30 |  |
| 1999 | 21 அக்டோபர் | 517 | 483 | + 7 |  |
| 2000 | 2 நவம்பர் | 346 | 483 | -28 |  |
| 2001 | 16 அக்டோபர் | 382 | 483 | -21 |  |
| 2002 | 25 அக்டோபர் | 395 | 483 | -14 |  |
| 2003 | 19 அக்டோபர் | 435 | 469 | -7 |  |
| 2004 | 18 அக்டோபர் | 435 | 432 | + 1 |  |
| 2005 | 12 அக்டோபர் | 773 | 432 | + 79 |  |
| 2006 | 19 அக்டோபர் | 497 | 432 | + 15 | } |
# வடகிழக்கு பருவப் பெயர்ச்சிக் காற்று

## தமிழ்நாட்டில் வடகிழக்கு பருவமழையின் தொடக்கமும் மழையளவும்

### 2014 ஆம் ஆண்டு

அக்டோபர் 18 அன்று தமிழ்நாடு, கேரளா, தென் ஆந்திரா, கருநாடகாவில் தொடங்கியது.
# வடகிழக்கு பருவப் பெயர்ச்சிக் காற்று

## தமிழ்நாட்டில் வடகிழக்கு பருவமழையின் தொடக்கமும் மழையளவும்

### 2015 ஆம் ஆண்டு

அக்டோபர் 28 அன்று தொடங்கியது
# வடகிழக்கு பருவப் பெயர்ச்சிக் காற்று

## தமிழ்நாட்டில் வடகிழக்கு பருவமழையின் தொடக்கமும் மழையளவும்

### 2016 ஆம் ஆண்டு

அக்டோபர் 30 அன்று தொடங்கியது.
# மா. சித்திவினாயகம்

**மா. சித்திவினாயகம்** தமிழ் எழுத்தாளர், கவிஞர் மற்றும் கலை, இலக்கியக் கட்டுரையாளர் என்ற பல பரிமாணங்களையுடையவர். சித்திவினாயகம், ஈழம்ராஜி, தமிழ்ச்சித்தன், சி.வி.பிள்ளை, சித்தி மற்றும் ரமோனா என்ற பெயர்களில் எழுதிக் கொண்டிருக்கும் இவரின் இயற்பெயர் மா.சித்திவினாயகம்பிள்ளை என்பதாகும்.
# மா. சித்திவினாயகம்

## வாழ்க்கைக் குறிப்பு

இலங்கையின் வட மாகாணத்தில் நெடுந்தீவைப் பிறப்பிடமாகக் கொண்டவர். கிளிநொச்சி மாவட்டத்திலேயே இவர் ஆரம்ப மற்றும் உயர்கல்வியைக் கற்றுக்கொண்டவர். கூட்டுறவுக் கல்லூரியின் கற்கை நெறியில் தேர்ந்து இவர் கணக்கியற் பதிவாளரானார். பின் கொழும்பில் கணக்கியற் பட்டப்படிப்பைத் தொடர்ந்தார். கணக்கியற் பட்டப்படிப்பைத் தொடர முடியாமல் நாட்டுப்பிரச்சனை இவரை வெளிநாட்டிற்கு விரட்டியடித்தபோது ஜேர்மனியில் தஞ்சம் புகுந்தார்.
# மா. சித்திவினாயகம்

## எழுத்துத்துறையில்

ஆரம்பகாலக் கவிஞர்களில் ஒருவராகக் கணிப்பிடப்படும் இவரின் கவிதைகள் "மரணத்துள் வாழ்வோம்" கவிதைத்தொகுதியில் இடம் பெற்றுள்ளது.  
பின் இவர் புலம் பெயர் நாடுகளில் பல புனை பெயர்களில் எழுதினார். ஜேர்மனியில் இளம் அருவி சஞ்சிகையின் ஆசிரியராக இருந்து 1984ல் அதனை வெளியீடு செய்தவர். அங்கிருந்த காலத்தில் "தீ" என்னும் கவிதைதொகுப்பு இவரால் வெளிக்கொணரப்பட்டது. இவரின் சில கவிதைகள் மாற்று மொழியில் மொழியாக்கம் செய்யப்பட்டுள்ளன. பிறகு இவர் கனடாவிற்குப் இடம்பெயர்ந்து வாழ்ந்தார். அங்கு தமிழ் எழுத்தாளர் இணையத்தால் வெளியீடு செய்யப்பட்ட "அரும்பு" சிறுகதைத் தொகுதியில் இவரின் "குறி" சிறுகதை பலராலும் விமர்சிக்கப்பட்டது. கவியரங்குகளின் தலைமைக் கவியாகி கவிதையரங்குகளை நடத்தினார். இணையங்கள், பத்திரிகைகள், வானொலிகள், தொலைகாட்சிகள், சஞ்சிகைகள் எனப் பலவற்றில் கவிதைகள் எழுதினார்.”ஒரு அகதியின் நாட்குறிப்பு” இலக்கிய இணையம் உட்பட “தமிழர்பார்வை” (Tamilsreview) இணையச்செய்திவலையை பல வருடங்களாக நடாத்தி வருபவர். அண்ணாமலைப் பல்கலைக்கழகத்தின் இதழியல் பட்டம் பெற்ற இவர் சுதந்திர ஊடகவியலாளர் ஆவார்.  
பத்திரிகையில், தமது பதினெட்டாவது வயதில் எழுதத் தொடங்கிய சித்தி அவர்கள், நவீன தமிழ்க் கவிதையுலகில் தனி அடையாளம் கொண்டவர். “அஞ்சுவது அஞ்சாமை பேதமை” என்னும் இவரின் கவிதைதொகுப்பு 2009 ல் சென்னையிலும்,பின்னர் கனடாவிலும் வெளியீடு செய்யப்பட்டது.விரிந்த தளங்களில் எல்லோருடனும் இணக்கப்பாட்டோடு இருக்க முயற்சித்தலே வாழ்வு என்கின்ற அற்புதமான இக்கவிஞர் இலக்கியம், சமூகம் குறித்த கூர்மையான,நேர்மையான விமர்சனமும் அவதானிப்பும் கொண்டவர்.
# சோட்டானிக்கரை கோவில்

**சோட்டாணிக்கரை பகவதி கோவில்** (ஜோதின்னக்கரை என்ற பெயரின் மழுவல் அதாவது பராசக்தி ஜோதி உருவில் நின்று மும்மூர்த்திகளுக்கும் முப்பத்து முக்கோடி தேவர்களுக்கும் காட்சி கொடுத்த இடம்) கேரளத்தில் மிகவும் பெயர் பெற்ற ஹிந்து மதத்தினர் போற்றும் அன்னை இறைவியான பகவதி கோவில் ஆகும். இந்தக் கோவில் தென்னிந்தியாவில் கேரள மாநிலத்திலுள்ள எர்ணாகுளம் என்ற இடத்தின் அருகிலுள்ளது. இக்கோவில் சபரிமலை அய்யப்பன் கோவிலைப் போலவே மிகவும் பெயர் பெற்ற கோவிலாகும்.  
இந்த இடத்தில் பகவதி வழிபாடு மிகவும் பிரபலமானதாகும், மேலும் அன்னை பகவதியை இறைவன் திருமாலுடன் சேர்த்து "அம்மே நாராயணா" என இந்தக் கோவிலில் பக்தர்கள் வழிபடுகின்றனர் அதாவது நாராயணியும் நானே நாராயணனும் நானே எனப்பொருள், மேலும் அன்னை பகவதி ஒவ்வொரு நாளன்றும் மூன்று உருவங்களில் காட்சி அளிக்கிறாள்: காலையில் அறிவாற்றலை வளர்க்கும் அன்னை சரஸ்வதியின் ரூபத்தில் வெண்ணிற ஆடையிலும்; மாலையில் சௌபாக்கியம் தரும் அன்னை மகாலட்சுமியாக, ஆழ்சிவப்பு வண்ண உடையிலும்; இரவில் வீரத்தை வளர்க்கும் அன்னை துர்க்கையாக, கரும் நீல வண்ண உடையிலும், நண்பகல் உச்சபூஜையிலும் இரவு உச்சபூஜையிலும் மகாகாளியாக காட்சி தந்து பக்தர்களை உய்வித்து அருள்பாலித்து வருகிறாள்.
# சோட்டானிக்கரை கோவில்

## பரிகாரங்களும் நேர்த்திக் கடன்களும்

பக்தர்கள் மனம் சார்ந்த கோளாறுகள் கொண்ட தமது உறவினர்கள் மற்றும் சார்ந்தோரை, அன்னை பகவதியின் அருளால், குணப்படுத்தும் நோக்குடன் இங்கு வருகை தந்து அன்னையை வழிபடுகின்றனர்.
# சோட்டானிக்கரை கோவில்

## விழாக்கள்

சோட்டாணிக்கரை கோயிலின் 'கீழ்க்காவில்' நடைபெறும் பூசைகளில் ஒன்றான 'குருதி பூசை'யில் மக்கள் ஆர்வத்துடன் கலந்துகொண்டு, அன்னை பகவதியின் அருளைப் பெறுகின்றனர். இந்தப் பூசை மாலை வேளைகளில் அன்னையின் அருளைப் பெறுவதற்காக நடத்தப்படுகிறது.  
முன்பெல்லாம் 'குருதி பூசை' வெள்ளிக்கிழமைகளில் மட்டுமே நடத்தப்பட்டு வந்தது. ஆனால் இப்போதெல்லாம், இந்தப் பூசை ஒவ்வொரு நாளும் இரவு 8 மணி முதல் 9 மணிக்குள் நடத்தப்படுகிறது.  
ஆண்டுதோறும் இந்தக்கோவிலில் நடைபெறும் மிகவும் முக்கியமான விழா ** மகம்தொழல்** என்ற பெயரில் மாசிமகம் திருவிழா வெகுசிறப்பாக கொண்டாடப்படுகிறது. மேலும் நவராத்திரி விழா, சித்திரைவிசு, போன்ற திருவிழாக்களும் விமரிசையாக கொண்டாடப்படுகிறது.
# சோட்டானிக்கரை கோவில்

## அருகில் உள்ள கோயில்கள்

சோற்றானிக்கரை கோவிலுக்கு செல்லும் வழியில் த்ரிப்புணித்துறா என்ற இடத்தில் பூர்ணத்ரயீசர் கோவிலும் குடிகொண்டுள்ளது.
சோற்றானிக்கரை பகவதி கோவிலில் இருந்து சுமார் 9 கிலோமீட்டர் தொலைவில் த்ரிப்புணித்துறாவில் உள்ள பூர்ணத்ரயீசர் கோவில் குடிகொண்டுள்ளது.
# சோட்டானிக்கரை கோவில்

## போக்குவரத்து வசதிகள்

### வானூர்தி நிலையங்கள்

சர்வதேச விமான தளம் எர்ணாகுளம், கொச்சியில் இருந்து ஆலுவாவில் உள்ள நெடும்பச்சேரியில், சுமார் 22 கிலோமீட்டர் தொலைவில் உள்ளது.
# சோட்டானிக்கரை கோவில்

## போக்குவரத்து வசதிகள்

### தொடருந்து

சோற்றானிக்கரைக்கு மிகவும் அருகிலுள்ள எர்ணாகுளத்தில் பயணிகள் இறங்கவேண்டும், எர்ணாகுளம் சுமார் 17 கிலோமீட்டர் தொலைவில் உள்ளது. கொச்சியில் இரு இரயில் நிலையங்கள் உள்ளன, அவை எர்ணாகுளம் சந்திப்பு மற்றும் எர்ணாகுளம் நகரம் ஆகும். வடக்கு மற்றும் தென்னிந்தியாவில் இருந்துவரும் இரயில்கள் எர்ணாகுளம் சந்திப்பில் நிற்கும்.
எர்ணாகுளம் டவுன், வடக்கு பாலம் அருகில்.
# சோட்டானிக்கரை கோவில்

## போக்குவரத்து வசதிகள்

### பேருந்து

கேரள மாநில சாலைப் போக்குவரத்துக் கழகத்தின் பேருந்துகளில் சென்றால் பேருந்து நிலையம், எர்ணாகுளம் சந்திப்பின் ரயில்வே நிலையத்தின் அருகில் உள்ளது. அந்நிறுவனம் கேரள மாநிலத்திலுள்ள அனைத்து முக்கிய நகரங்களுக்கும் விரைவு மற்றும் மிக விரைவு பேருந்துகளை இயக்கி வருகிறது மேலும் அருகாமையில் உள்ள மாநிலங்களுக்கும் பேருந்து சேவைகள் வழங்கப்படுகின்றன. அதே போன்று இதர மாநிலங்கள் வழங்கும் பேருந்து சேவைகளும் கிடைக்கப் பெறுகின்றன. மேலும் தனியார் துறையும் எர்ணாகுளத்தில் இருந்து பல நகரங்களுக்கு செல்வதற்கான பேருந்து சேவைகளை நல்கி வருகின்றது. அவை ஹை கோர்ட் ஜங்ஷன், ரயில்வே ஸ்டேஷன் மற்றும் காலூர் ஜங்ஷன் போன்ற இடங்களிலிருந்து இயக்கப்படுகிறது.
# விக்கிப்பீடியா:உங்களுக்குத் தெரியுமா/பெப்ரவரி 14, 2010

- சங்க இலக்கியங்களில் காதலுக்கு உவமையாகக் கூறப்படும் **அன்றில்**, glossy ibis (*Plegadis falcinellus*) என்ற பறவையே; பனங்கிளி என்றும் அரிவாள் மூக்கன் என்றும் அறியப்படுவது இப்பறவையே.  
- தமிழ் செம்மொழியென 1902 இலேயே திட்டமாக உரைத்திட்ட **பரிதிமாற்கலைஞர்** முப்பத்திமூன்று ஆண்டுகள் மட்டுமே வாழ்ந்தார்.
- சென்னையிலுள்ள ஹிக்கின்பாதம்ஸ் புத்தக நிலையமே இந்தியாவின் மிகப்பழமையான புத்தக நிலையமாகும்; இது 1844 இல் ஏபெல் யோசுவா இக்கின்பாதம்சு என்ற ஆங்கிலேயரால் நிறுவப்பட்டது.
- ஆப்பிரிக்காவில் "தஜீரா" எனும் ஆறு தலைகீழாக ஓடுகிறது. அதாவது அந்த ஆறு கடலில் உற்பத்தியாகி ஒரு ஏரியில் சங்கமமாகிறது.
- சுவர்க்கடிகாரத்தின் டிக்...டிக் ஒலியைக்கூட 40 அடி தூரத்திலிருந்து ஒரு நாயால் கேட்க முடியும். மனிதனால் அது முடியாது. கேட்கும் சக்தியை மனிதனை விட நாய் 100 மடங்கு அதிகம் பெற்றிருக்கிறது.
# விக்கிப்பீடியா:உங்களுக்குத் தெரியுமா/பெப்ரவரி 28, 2010

- ஒளி ஓர் ஆண்டில் செல்லும் தொலைவு **ஒளியாண்டு** எனப்படுகிறது. ஒரு நொடிக்கு ஒளியானது 186,000 மைல்கள் செல்கிறது.  
- **பூமி** உண்மையில் உருண்டையல்ல. நிலநடுக்கோட்டின் வழியாக இதன் விட்டம் 12,756 கிமீ. ஆனால் வட, தென் துருவ வழியாக இதன் விட்டம் 12,713 கிமீ. பூமியின் எடை 5976 மில்லியன் மில்லியன் மில்லியன் மெட்ரிக் டன்.  
- வவ்வால்கள் புறவொலி அலை களைத் தோற்றுவிக்கின்றன. இவ்வலைகள் தடைகளின் மீது பட்டு, வவ்வால்களுக்கேத் திரும்பி வருகின்றன. இதன் மூலம் வழி அறியும் வவ்வால்கள் இருளிலும் பறக்கின்றன.  
- பெப்ரவரி 29 அன்று பிறந்தவர்களுக்காக நான்காண்டுகளுக்கு ஒருமுறை நியூமெக்சிகோவிலுள்ள "அந்தோணி” எனுமிடத்தில் மிகப்பெரிய விழா பெப்ரவரி 26 முதல் 29 ஆம் தேதி வரை நடத்தப்படுகிறது.  
- **கல்திட்டைகள்** (படம்) எனப்படுவன பெருங்கற்காலப் பண்பாட்டைச் சேர்ந்த, இறந்தவர்களுக்கான நினைவுச் சின்னங்களில் ஒரு வகையாகும். தமிழகத்தைச் சேர்ந்த கே. டி. காந்திராசன் கல்திட்டைகளில் வரையப்படும் பாறை ஓவியங்களைப் பற்றி ஆய்வு நடத்தி வருகின்றார்.  
- ஒருநாள் பன்னாட்டுத் துடுப்பாட்டத்தில் இரட்டைச்சதம் அடித்த பெண் ஆஸ்திரேலியாவின் பெலிண்டா கிளார்க். இவர் டென்மார்க் பெண்கள் அணியை எதிர்த்து ஆடி 226 ஓட்டங்கள் எடுத்து ஆட்டமிழக்காது இருந்தார்.
# உதவி:புதுப் பயனர்களை வரவேற்பது எப்படி?

தமிழ் விக்கிப்பீடியாவில் இணையும் புதிய பயனர்களை வரவேற்பது வழமையான விக்கிப்பணிகளுள் ஒன்று. இவ்வரவேற்பு பணியை எப்படிச் செய்வது என்று இக்கையேடு விளக்குகிறது.
# உதவி:புதுப் பயனர்களை வரவேற்பது எப்படி?

## அடையாளம் காட்டாத பயனர்கள்

சிலர், பயனர் கணக்கில் புகுபதியாமல், கட்டுரைகளில் நல்ல பங்களிப்புகளை நல்குவர். அவர்களை வரவேற்க அல்லது என்ற செய்தியை இடலாம்.
# உதவி:புதுப் பயனர்களை வரவேற்பது எப்படி?

## சோதனை செய்து பார்க்கும் பயனர்கள்

சிலர், பயனர் கணக்கில் புகுபதிந்தோ பதியாமலோ, அறியாமலோ விக்கியில் சோதனை செய்து பார்க்கும் ஆர்வத்திலோ சில தொகுப்புகளைச் செய்வர். முதலில் இத்தொகுப்புகளை மீள்வித்த / நீக்கிய பிறகு, அவர்களின் பேச்சுப் பக்கத்தில் அல்லது என்ற செய்தியை இடலாம்.
# உதவி:புதுப் பயனர்களை வரவேற்பது எப்படி?

## புதிய பயனர் கணக்கு உருவாக்குபவர்கள்

புதிய பயனர் கணக்கு உருவாக்குபவர்கள் அனைவருக்குமே அல்லது என்ற செய்தியை இடலாம். புதிய பயனர் கணக்கு உருவாக்குபவர்களை அண்மைய மாற்றங்கள் பக்கத்தில் "புதுப் பயனர் உருவாக்கப் பதிகை" என்பதின் கீழ் காணலாம். (படம் காண்க) பல நாள் முன்பு பதிந்தவர்களையும் புதுப் பயனர் உருவாக்கப் பதிகைக்கான சிறப்புப் பக்கத்தில் காணலாம்.
**இந்தச் சிறப்புப் பக்கத்தில் "புதிய பயனர் கணக்கு" என்று குறிப்பிடப்பட்டுள்ளவர்கள் மட்டுமே தமிழ் விக்கியில் நேரடியாகப் பதிந்தவர்கள். இவர்களை மட்டும் வரவேற்றால் போதும். மற்றவர்கள் பிற விக்கிகளில் பதிந்து இங்கு தானாக கணக்கு உருவாக்கப்படுபவர்கள்.**  
இத்தகைய வரவேற்புச் செய்திகளை 'சிறு தொகுப்பு" என்று குறித்தால் அண்மைய மாற்றங்கள் பக்கத்தில் நெரிசல் ஏற்படுவதைத் தவிர்க்கலாம்.
# வைலோப்பிள்ளி ஸ்ரீதரமேனன்

**வைலோப்பிள்ளி ஸ்ரீதரமேனோன்**(1911-1985)- ஒரு புகழ் பெற்ற மலையாள கவிஞர் ஆவார்.
# வைலோப்பிள்ளி ஸ்ரீதரமேனன்

## வாழ்க்கைக் குறிப்பு

1911-ஆம் ஆண்டு மே மாதம் 11-ம் தேதி கேரளாவின் எர்ணாகுளம் மாவட்டத்தில் உள்ள ¸கலூரில் பிறந்தார். 1985 ம் ஆண்டு டிசம்பர் 22- ஆம் நாள் மறைந்தார்.
# வைலோப்பிள்ளி ஸ்ரீதரமேனன்

## படைப்புகள்

கன்னிகொய்த்து  
ஸ்ரீரேகா  
ஓணப்பாட்டுகார்  
மகரகொய்த்து  
வித்தும் கைக்கோட்டும்  
விட  
கைப்ப வல்லறி  
கடல் காக்ககள்  
குருவிகள்  
குடியோழிக்கள்  
மின்ன மின்னி  
பச்சக்குதிர  
முகுலாமாளா  
க்ரிஷ்ணம்ரிகங்கள்  
சரித்ரதிலே சாருட்ரிச்யம்  
அந்தி சாயுன்னு  
குன்னிமணிகள்  
ரிச்யஸ்ரின்கனும் அலெக்ஸாண்டரும்  
காவ்ய்லோக ச்மரணகள்
# தொழில்நுட்ப எதிர்நோக்கு

**தொழில்நுட்ப எதிர்நோக்கு** என்பது இயந்திரங்கள், கருவிகள், செய்முறைகள், செயலாக்கங்கள், நுணுக்கங்கள் பற்றிய எதிர்நோக்கு அல்லது எதிர்வுகூறல் ஆகும். வணிக நிறுவனங்கள், பல்கலைக்கழகங்கள், அரச துறைகள், அரசசார்பற்ற நிறுவனங்கள் தொழில்நுட்ப எதிர்நோக்கில் ஈடுபடுகின்றன. எத்தகைய தொழிநுட்பங்கள் குறிப்பிட்ட கால ஓட்டத்தில் சாத்தியம், அவற்றின் பயன்கள், பக்க விளைவுகள் என்ன, இவற்றுக்கான தற்போதைய அறுகுறிகள் என்ன போன்ற கேள்விகளை எதிர்நோக்காளர்கள் ஆய்வர்.
# ஆர்.என்.ஏ. படியெடுப்பு

**ஆர்.என்.ஏ நகலாக்கம்** அல்லது **ஆர்.என்.ஏ படியெடுத்தல்** (RNA transcription) என்பது டி.என்.ஏ வில் இருந்து ஆர்.என்.ஏ வாக மாற்றப்படும் நிகழ்வை குறிப்பது ஆகும். இந்நிகழ்வில் பல வகையான நொதிகள் ஈடுபட்டு டி.என்.ஏ வை ஆர்.என்.எ வாக மாற்றுகின்றன . இவற்றில் மிக முக்கியமான நொதி டி.என்.ஏ சார்ந்த ஆர்.என்.ஏ பாலிமரசு (DNA dependent RNA polymerase) ஆகும். ஆர்.என்.ஏ உற்பத்தி. டி.என்.ஏ வின் 3' முனைப் பகுதியில் இருந்து 5' முனை வரை மாற்றப்பட்டு, டி.என்.ஏ விற்கு நேரெதிரான இழை ஒன்று உருவாக்கப்படும்.அதாவது, ஆர்.என்.ஏ க்கள் 5' முனை பகுதியில் தொடக்கப்பட்டு, 3' முனை பகுதியில் முடிக்கப்படும். இந் நிகழ்வின் போது , டி.என்.ஏ வில் தயமின் என்னும் மூலக்கூறு யுரசில் (uracil) என்னும் மூலக்கூறாக மாற்றப்படும்.  
நகலாக்கம் என்னும் நிகழ்வு ஒரு மரபணுவை வெளிப்படுத்தும் முதன்மையான நடப்பு ஆகும்.ஆர்.என்.ஏ வாக மாற்றப்படும் டி.என்.ஏ க்கள் ஆர்.என். ஏ முதிர்வாக்கம் என்னும் நிகழ்வுக்கு உட்படுத்தப்பட்டு செய்தி ஆர்.என்.ஏ (mRNA) வாக மாற்றப்படும். பின் இவை ரிபோசொமில் சேர்க்கப்பட்டு புரத உற்பத்திக்கு பயன்படுகின்றன. மாற்றாக, நகலாக்கம் செய்யப்பட ஆர்.என்.ஏ-க்கள் டி- ஆர்.என்.ஏ (tRNA) மற்றும் ஆர்.ஆர்.என்.ஏ (rRNA) வாக மாற்றப்படும். இவைகளும் புரத உற்பத்திக்கு இன்றியமையாத ஒன்றாகும். குறு ஆர்.என்.ஏ களும், ஆர்.என்.ஏ நகலாக்கம் என்னும் நிகழ்வின் மூலம் உற்பத்தி செய்யப்படுகின்றன. இவை ஒரு மரபணுவை வெளிப்படுத்தலை ஒருங்கமைவு (regulation) பணிகளில் ஈடுபடுகின்றன. மெய்க்கருவுயிரிகளில், வெளிப்படும் மரபணு ஒற்றை சிசுத்ரோன் (Mono Cistronic) ஆகும் (சிசுத்ரோன் என்பது ஒரு மரபணு வெளிப்படும் நிறைவான அமைப்பு ஆகும்). ஆனால் நிலைக்கருவிலிகளில் பல சிசுத்ரோன் (poly Cistronic) ஆகும் (ஒரு நிகழ்வில் ஈடுபடும் அனைத்தும் மரபணுக்கள் ஒரே இடத்தில் அமைந்துள்ளன).  
நகலாக்கம் செய்யப்பட ஆர்.என்.ஏ க்களில் புரத உற்பத்தியில் ஈடுபடும் வரிசைகளும் அல்லாமால், அதனின் ஒருங்கமைவு நிகழ்வில் ஈடுபடும் வரிசைகளும் காணப்படும். அவை புரத உற்பத்தியில் ஈடுபடாத வரிசைகள் (Untranslatable region, UTR) எனப்படும்.5' முனை பகுதியில் உள்ளவை 5' UTR என்றும், 3'முனை பகுதியில் உள்ளவை 3'UTR என்றும் அழைக்கப்படும். 3' ஆர்.என்.ஏ நிலைப்பு தன்மைக்கு (stability) இன்றியமையாத ஒன்றாகும். மேலும் குறு ஆர்.என்.ஏ க்கள், இப்பகுதியில் பிணைந்து மரபணு வெளிப்படுத்தலை கட்டுப்படுத்துகின்றன.  
ஆர்.என்.எ உற்பத்தியில், ஐந்து நிலைகள் உள்ளன. அவைகள்  
**௧.முன்-தொடராக்கம்- Pre-Initiation**  
**௨. தொடராக்கம் - Initiation**  
**௩.தொடரி கடத்தல்- promoter Clearance**  
**௪. விரிவாக்கம் அல்லது நீட்டித்தல்- elongation**  
**௫. நிறைவடைதல் அல்லது முழுமையாதல்- Termination**
# ஆர்.என்.ஏ. படியெடுப்பு

## நிலை மற்றும் நிலை கருவற்ற உயிர்களில் நடைபெறும் ஆர்.என்.எ உற்பத்தியில் உள்ள வேறுபாடுகள்

நிலை கருவற்ற உயிர்களில், அதனின் பெயரை போல நிலையற்ற உட்கரு உள்ளதால், அதனின்ல் நடைபெறும் ஆர்.என்.ஏ பிரித்துருவாக்கம் உயிரணுவின் நுங்கில் (Cytoplasm) இடம்பெறும். மாறாக நிலை கருவுள்ள உயிர்களில், உயிரணுக்கள், மிக தெளிவான முறையில் நுங்கு என்றும், உயிரணு கரு (உட்கரு, nucleus) என்று பிரிக்கப்பட்டு இருக்கும். அதனால் நடைபெறும் ஆர்.என்.ஏ. பிரித்துருவாக்கம் உயிரணு கருவில் இடம்பெற்று, பின் உயிரணுவின் நுங்குக்கு இடம்பெயரும்.  
நிலை கருவுள்ள உயிர்களில், இடம்பெறும் நொதிகள், நிலை கருவற்ற உயிர்களில் நடைபெறும் நொதிகளிடம் இருந்து வேறுபட்டவை.  
நிலை கருவுள்ள உயிர்களில், நுங்கிற்கு இடம்பெயரும் ஆர்.என்.ஏ.க்கள் ஆர்.என்.ஏ. முதிர்வாக்கம் என்னும் நிகழ்வு மூலம் செய்தி ஆர்.என்.ஏ. (mRNA) மாற்றப்படும். இம்முறையில் உள்ள மரபணு சாரதா பகுதிகள் (Non-coding region or Intron) நீக்கப்பட்டு மரபணு வெளிப்படும் வரிசைகள் நிலை நிறுத்தப்படும். நிலை கருவற்ற உயிர்களில் மரபணு சாரதா பகுதிகள் இல்லை என்பதால், ஆர்.என்.ஏ. முதிர்வாக்கம் என்னும் நிகழ்வு நடைபெறாது.  
மேலும், நிலை கருவுள்ள உயிர்களில், ஆர்.என்.ஏ. பிரித்துருவாக்கத்தில் ஈடுபடாத டி.என்.ஏ. வின் மற்ற பகுதிகள் செயலற்ற நிறமியன் (Hetro chromatin) ஆக மாற்றப்பட்டு இருக்கும். இவற்றிக்கு இசுடோன் என்னும் புரதம் இன்றியமையாதது ஆகும். இவைகள் நிறப்புரிகளோடு இணைந்து நிறமியன் என்னும் அமைப்பை கொண்டு வரும். இவைகள் ஒரு மரபணு வெளிப்படுதல் என்னும் நிகழ்வுக்கு முக்கிய பங்காற்றுகிறது. இத்தகைய அமைப்புகள், நிலை கருவற்ற உயிர்களில் இல்லை ..
# ஆர்.என்.ஏ. படியெடுப்பு

## முன்-தொடராக்கம்

நிலை கருவுள்ள உயிர்களில் ஆர்.என்.ஏ. பாலிமரசு (RNA polymerase) என்னும் நொதி மூலம் ஆர்.என்.ஏ. பிரித்துருவாக்கம் அல்லது மரபணு வெளிபடுதல் நடைபெறுகிறது. ஆர்.என்.ஏ. பாலிமரசு, ஒரு மரபணு வெளிபடுவதற்கு, டி.என்.எ வரிசையில் உள்ள தக்க தொடரி (core promoter) வரிசையெய் சார்ந்துள்ளது. பொதுவாக தொடரிகள், ஒரு மரபணு வெளிபடுவதற்கு இன்றியமையாதது ஆகும். இவைகள் ஒரு மரபணு வெளிப்படும் தொடக்க புள்ளியில் இருந்து -10 - 35 இணை வரிசைகள் (bp) ,மரபணுவின் மேல் வரிசைகள் அமைந்து இருக்கும்.ஆர்.என்.ஏ. பாலிமரசு, இத்தொடரி வரிசையில் இணைந்து, ஆர்.என்.ஏ. பிரித்துருவாக்கத்தை தொடக்கி வைக்கும் தன்மை கொண்டது. தொடரி வரிசைகள் டாட்டா (TATA) என்ற இணை துகளால் உள்ளதால், இவைகளை டாட்டா பேழை (TATA box) என அழைக்கப்படும். இவ்வரிசைகளில், டாட்டா பிணைவு புரதங்கள் பிணைந்து அல்லது தொடராக்கிகள் இணைந்து ஒரு கலவை உருவாக்கும்.தொடரக்கிகளில் மிக முக்கியமான தொடராக்கி II D (transcription factor II D) ஆகும். இக்கலவைக்கு முன்-தொடராக்க கலவை எனப்பெயர். மேலும் இக்கலவையுடன் இணையும் தொடர்ரூக்கிகள் (activation factors) அல்லதுதொடர் மட்டுபடுத்திகள் (repressors), ஒரு மரபணு வெளிப்படுத்த வேண்டுமா? இல்லையா ? என்பதை உறுதிப்படுத்தும்.  
இந்நிகழ்வில் டி.என்.எ தளர் நொதி (DNA Helicase), இன்றியமையாத பணியெய் செய்கிறது. நன்கு முறுக்கப்பட்ட இரு கயிறை நினைவில் கொள்ளுங்கள்.முறுக்கப்பட்ட இரு கயிறை, ஒரு முனையில் தளத்தும் அல்லது அவிழ்க்கும் பொழுது, அதனின் மேல் பகுதி மிக இறுக்கமாக பிணைவதை கவனியுங்கள். டி.என்.எ என்பது இரு நூல்கள் நன்கு முறுக்கப்பட்ட ஒரு மரபு நூல் ஆகும். ஒரு முனையில் முன்- தொடராக்க கலவை, டி.என்.எ. வை தளர்த்தி, ஆர்.என்.எ பிரித்துருவாக்கத்தை கொண்டு வரும். அவ்வாறு வருகையில், டி.என்.எ வின் மேல்பகுதி சுற்றி நன்கு இறுக்கப்படும். டி.என்.ஏ மறு முனையில் நன்கு சுற்றி இறுக்கப்படும் பொழுது , முன்-தொடராக்க கலவைகளின் நகர்தல், தடுக்கப்பட்டு பிரித்துருவாக்க நிகழ்வு தடைபடக்கூடும். எனவே டி.என்.எ தளர் நொதி (DNA Helicase), டி.என்.எ வின் மேல் பகுதியில் பிணைந்து ஒரு பிளவை (nick or cleavage) ஏற்படுத்தும். இதனால் டி.என்.எ க்கள் சுற்றி இறுக்கப்படுவது தடுக்கப்படும்.இந்நிகழ்வின் மூலம் ஆர்.என்.ஏ பிரிதுருவாக்கம் சீராக நடைபெறும்.  
நிலை கருவற்ற ஒரு பிரிவாக வரும் ஆர்ககி (Archaea) உயிர்களில் ஆர்.என்.ஏ. பாலிமரசு, டாட்டா இணைவு புரதம் மற்றும் தொடராக்கிகள், ஆர்.என்.ஏ. பிரித்துருவாக்கத்தை கொண்டு வரும் .
# ஆர்.என்.ஏ. படியெடுப்பு

## தொடராக்கம்

நிலை கருவற்ற உயிர்களில் நடைபெறும் ஆர்.என்.ஏ. பிரித்துருவாக்கம், நிலை கருவுள்ள உயிர்களை போல் அல்லாமால், எளிய முறையில் நடைபெறுகிறது. நிலை கருவற்ற உயிர்களின் ஆர்.என்.ஏ. பாலிமரசு பல உள் அலகுகளை கொண்டு இருக்கும்.இவ்வலகுகளை  
௧. 2 α  
௨. 1 β  
௩. 1 β'  
௪. 1 ω, என பிரிக்கப்படுகிறது. இந் நொதி, சிக்மா செயலியுடன் (sigma factor) இணைந்து தொடரியுடன் பிணையும் தன்மை கொண்டது. இதன் மூலம், ஆர்.என்.ஏ. பிரித்ருவாக்கத்தின் தொடக்கத்தை துவக்கும்.  
நிலை கருவுள்ள உயிர்களில், ஆர்.என்.ஏ பிரித்துருவாக்கத்தின் தொடக்கம் மிகவும் சிக்கலானது ஆகும். மேலும் ஆர்.என்.ஏ. பாலிமரசு, மூன்று வகையாக பிரிக்கப்பட்டு இருக்கும். அவைகள்,  
**ஆர்.என்.ஏ பாலிமரசு I**:  
இந் நொதி ரிபோசோமல் ஆர்.என்.எ மற்றும் 28S, 18S, 5.8S (S- என்பது ஒரு அலகு) உற்பத்தியில் ஈடுபடுகிறது. இவைகள் ரிபோசோமில் காணப்படும்.  
**ஆர்.என்.எ பாலிமரசு II**:  
செய்தி ஆர்,என் .எ மற்றும் அதற்கு முந்திய ரிபோ கரு அமிலம் உற்பத்தி செய்கிறது. முந்திய ரிபோ கரு அமிலத்தில் மரபணு பகுதி, மரபணு அற்ற என்ற பகுதிகள் மிகுந்து காணப்படும். மரபணு அற்ற பகுதிகள் (introns or non-coding region) ஆர்.என்.எ முதிர்வாக்கம் ( RNA Splicing) என்ற நிகழ்வினால் செய்தி ஆர்.என்.எ வாக (mRNA) மாற்றப்படும். மேலும் இந் நொதி குறு ஆர்.என்.ஏ (micro RNA) உற்பத்தியிலும் ஈடுபடுகிறது. இவைகள் மரபணு வெளிப்படும் அளவுகளை ( gene expression) கட்டுப்படுத்துகின்றன.  
**ஆர்.என்.ஏ பாலிமரசு III:**  
இந் நொதி டி.ஆர்.என்.ஏ உற்பத்திக்குப் பயன்படுகிறது. ஆர்.என்.ஏ. பிரித்துருவாக்கதின் தொடக்க நிலைக்கு, ஆர்.என்.ஏ.பாலிமரசுடன் மற்ற செயலிகள் பிணைந்து தொடராக்க கலவையேய் (Initiation complex) உருவாக்கும். பின் இவைகள் தொடரியுடன் இணைந்து ஆர்.என்.ஏ. பிரித்ருவாக்கத்தின் தொடக்கத்தை துவக்கும்.
# ஆர்.என்.ஏ. படியெடுப்பு

## தொடரி கடத்தல்

தொடராக்க கலவை (initiation complex), தனது செயலை தொடங்கியவுடன் ஆர்.என்.ஏ பாலிமரசு ஒரு மரபணுக்கான தொடரிஏய் (promoter) கடந்து செல்ல வேண்டும். மேலும் தொடரியில் இருந்து, முதல் இணை அல்லது துகள் உருவாகியயுடன், சில வேளைகளில் ஆர்.என்.ஏ பிரித்துருவாக்கம் அரை குறையான நிலையில் முடிவடைதற்கான வாய்ப்புகள் உள்ளன. இன் நிலையெய் சீர்குலைவு தொடராக்கம் (abortive initiation) எனப்படும் . சீர்குலைவு தொடராக்கம் நிலை கருவற்ற மற்றும் நிலை கருவுள்ள உயிர்களிலும் நடைபெறும். நிலை கருவற்ற உயிர்களில் உள்ள சிக்மா செயலிகள் (Sigma factor), மீண்டும் இணைந்து சீர்குலைவு தொடராக்கம் நடைபெறமால் தடுக்கின்றன. மேலும் இவைகள் ஆர்.என்.ஏ பாலிமரசு ஒரு குறிப்பிட்ட அளவு கடந்து செல்வதற்கு துணை புரிகிறது. மேலும் ஆர்.என்.ஏ பிரித்துருவாக்கம் 23 இணைகளை நகர்ந்து சென்றால், சீர்குலைவு தொடராக்கம் நடைபெருவதற்கான வாய்ப்புகள் மிக குறைவு.
# ஆர்.என்.ஏ. படியெடுப்பு

## விரிவாக்கம்

டி.என்.எ வில் சுற்றி இறுக்கப்பட்ட இரு இழைகளில் 3' முனை - 5' முனை இழை மரபணு இழை (Coding strand) எனப்படும். இவற்றின் தொடக்க புள்ளியில், ஆர்.என்.ஏ. 5' முனை பகுதியில் இருந்து ஆர்.என்.ஏ பிரித்துருவாக்கத்தை ஆர்.என்.ஏ பாலிமரசு உருவாக்கும். மேலும் ஆர்.என்.ஏ உருவாகும் போது, டி.என்.எ வின் நேர் எதிரான துகள் இணைக்கப்படும்.  
ஆர்.என்.ஏ பிரித்துருவாக்கத்தின் போது, பல ஆர்.என்.ஏ பாலிமரசுகள், ஒரு குறிப்பிட்ட டி.என்.எ வுடன் செயலாக்கம் செய்து பல ஆர்.என்.ஏ க்களையும் உருவாக்கும். மேலும் இச்சுற்று பல தடவை திரும்ப நிகழ்வதற்கான வாய்ப்புகள் உண்டு.  
விரிவடைதலின் போது, ஆர்.என்.ஏ வில் ஏற்படும் பிழைகளை அல்லது தவறுகளை (Proofreading activity) ஆர்.என்.ஏ பாலிமரசு நொதி மூலம் பழுது பார்க்கப்படும். மேலும் இதற்கென உள்ள ஆர்.என்.ஏ தணிக்கை செயலிகள் (RNA editing factors) பல உள்ளன.
# ஆர்.என்.ஏ. படியெடுப்பு

## முழுமையாதல்

நிறைரி வரிசை (terminator sequence) அல்லது வரிசைகள் என்பது ஆர்.என்.ஏ நகலாக்கத்தின் (RNA transcription) முழுமையாதால் நிலையில் (termination phase) வரும் ஒரு வரிசை ஆகும்.  
இதில் முழுமையாதல் நிலையில் ஆர்.என்.ஏ நகலாக்கத்தை நிறைவடைய பயன்படும் வரிசைகளே நிறைரி வரிசை எனப்படும். செயற்கையாக பக்டிரியல் படிவாக்கம் செய்யப்படும் பரப்பிகளில் நோசு (NOS) (பயிரில் மட்டும் ) எனப்படும் மரபணுவின் வரிசைகள் நிறைரியாக பாவிக்கப்படுகின்றன. ஆர்.என்.ஏ நகலாக்கத்தை நிறைவடைய இவ்வரிசைகள் பயன்படுகின்றன. இந்நிகழ்வு இரு வழிகளில் நடைபெறலாம். இதற்கு ரோ (ஆர்.என்.ஏ எளிகேசு புரதம், Rho-RNA Helicase protein) எனப்படும் மரபணு பயன்படுவதால் , அதனை பொருத்து  
- ரோ சார்ந்த முழுமையாதல்
- ரோ சாரா முழுமையாதல்  
மேலும் இப்புரதம் கோலுயுயிரில் (E.coli) மட்டும் ஈடுபடுகின்றன.  
ரோ சாரா முழுமையாதாலில் ஈடுபடும் வரிசைகள் அடினைன் மற்றும் யுரசில் துகள்கள் மிகுதியாக இருக்கும். இதனால் ஆர்.என்.ஏ தனது முடிவடையும் எல்லையில் வரும் போது, ஆர்.என்.ஏ க்கள் எளிதாக வெளியில் இழுத்து வரப்படும். ஏனெனில் அடினைன் மற்றும் யுரசில் துகள்களுக்கு இடையே இரு பிணைவுகள் உள்ளதால் இழுத்து வரப்படும் நிகழ்வு எளிதாகிறது. மாறாக சைட்டோசைனின் மற்றும் குவானின் இடையே மூன்று பிணைப்புகள் உள்ளதால் இந்நிகழ்வு நடைபெறுவது கடினமே.
# ஆர்.என்.ஏ. படியெடுப்பு

## பிரித்துருவாக்கத்திற்கு பின் ஏற்படும் மாற்றங்கள்

நிலை கருவுள்ள உயிர்களில் ஆர்.என்.ஏ பிரித்துருவாக்கம் உயிரணுவின் கருவில் நடைபெறும். ஆய்வாளர்கள் உயிரணுவின் கருவில் உள்ள ஆர்.என்.ஏ க்களுக்கும், செல்லின் நுங்கில் உள்ள ஆர்.என்.ஏ க்களுக்களின் அளவுகளில் பெருத்த அளவில் வேறுபாடு உள்ளதை கண்டறிந்தனர். இதனால் உயிரணுவின் நுங்கில் ஆர்.என்.ஏ பல மாற்றங்களை காண்கிறது என ஐயம் ஏற்பட்டது. பின்னாளில் செல்லின் நுங்கில் ஆர்.என். ஏ முதிர்வாக்கம் என்னும் நிகழ்வு அறியப்பட்டது. இந் நிகழ்வின் மரபணு சாரா பகுதிகள் நீக்கப்பட்டு, மரபணுவின் வரிசைகள் இணைக்கப்படும்.  
பின் ஆர்.என்.ஏ க்களில் 5' முனை மற்றும் 3' முனைகளில் பல மாற்றங்கள் ஏற்பட்டு, இவ்வரிசைகள் ஆர்.என்.ஏ , புரதமாக மாறும் நிகழ்வுகளில் பல ஒருங்கமைவு செயல்களில் ஈடுபடுகின்றன.
# ஆர்.என்.ஏ. படியெடுப்பு

## பிரித்துருவாக்கத்தை காணும் முறைகள்

ஆர்.என்.ஏ பிரித்துருவாக்கத்தை பின் வரும் முறைகளில் நாம் காணலாம்.  
- மரபிழை நகர்தல் முறை (Nuclear Run-on assay):- இம்முறையின் மூலம் புதியதாக உற்பத்தி செய்யப்பட ஆர்.என்.ஏ க்களின் அளவுகளை காணலாம்.
- RNase protection assay (RNAP) and நிறமியன் எதிர் வீழ்படிவு முறை (Chromatin immuno precipitation assay, Chip)ChIP-Chip of RNAP: detect active transcription sites.
- ஆர்.டி. பி.சி ஆர் (RT-PCR): இதன் மூலம் ஒரு உயிரணுவின் உள்ள ஆர்.என்.ஏ க்களின் அளவுகளை காணலாம்.
- அளவு காண் பி.சி.ஆர் (qPCR, quantification real-time PCR) மூலம், ஒரு குறிப்பிட்ட ஆர்.என்.ஏ களின் அளவுகளை துல்லியமாக கணிக்கலாம்.
- டி.என்.ஏ குறு-வரிசை முறை (DNA Microarrays) : இதன் ஒரு செல்லின் உள்ள அனைத்து ஆர்.என்.ஏ க்களின் அளவுகளை காணலாம்.
- நார்த்தர்ன் படிவு
# ஆர்.என்.ஏ. படியெடுப்பு

## ஆர்.என்.ஏ பின் - பிரித்துருவாக்கம்

ஆர்.என்.ஏ பிரித்துருவாக்கம் முன் நோக்கி நடக்கும் நிகழ்வு என கருதப்பட்டது.பல ஆண்டுகளாக மேற்குறிப்பிட்ட நிகழ்வுகள் மாற்றமுடியாது எனவும், ஒருமுறை டி.என்.எ. ஆர்.என்.எ வாக மாற்றப்பட்டால் அவை பின்னோக்கி செல்ல முடியாது என நம்பப்பட்டது. பிற்காலத்தில் ஆர்.என்.ஏ தீ நுண்மங்களில் (RNA viruses) ரிவர்சு டிரன்க்ரிப்டசு நொதியால் ஆர்.என்.எ வில் இருந்து டி.என்.எ வுக்கு செல்வது கண்டுபிடிக்கப்பட்டது.  
இந்நிகழ்வு ரெட்ரோ தீ நுண்மங்களில் மற்றும் பார ரெட்ரோ தீ நுண்மங்களில் நடைபெறுகின்றன. இக்கண்டுபிடிப்புகள் மூலக்கூறு உயிர்யலில் ஒரு புரட்சியெய் ஏற்படுத்தின.
# இந்திய செய்தித்தாள் பதிவாளர்

இந்தியாவில் அச்சிட்டு வெளியிடப்படும் செய்தித்தாள்கள் மற்றும் இதழ்கள் போன்றவற்றிற்கான பதிவுகளை **இந்திய செய்தித்தாள் பதிவாளர்** செய்து தருகிறார். மேலும் இதழ்களின் மேலான கண்காணிப்பையும் மேற்கொண்டு வருகிறார். இந்தியாவில் புதிதாக செய்தித்தாள், கால இதழ்கள் தொடங்க விரும்புபவர்கள் அவற்றைப் பதிவு செய்து முன்னுரிமை பெற வேண்டும்.
# இந்திய செய்தித்தாள் பதிவாளர்

## தலைப்பு பெயர் தேர்வு

புதிய இதழ்களைத் தொடங்க விரும்புபவர்கள் இதழுக்கு வைக்க விரும்புகின்ற பெயருடன் சில மாற்றுப் பெயர்களையும் குறிப்பிட்டு குறைந்தது ஐந்து பெயர்களை வரிசைப்படி தேர்வு செய்து கொள்ள வேண்டும்.  
பின் அதற்கான விண்ணப்பப் படிவத்தில் கொடுக்கப்பட்ட விண்ணப்பதாரர், உரிமையாளர், முகவரி, கல்வித்தகுதி, தொழில் , வருமானம் , தேர்வு செய்த இதழின் பெயர்கள், மொழி, வெளிவரும் கால அளவு (நாள், வாரம் , வாரமிருமுறை, மாதமிருமுறை, மாதம் , காலாண்டு), வெளியீட்டு முகவரி, அச்சிடுபவர், அச்சக முகவரி, தொடர்பு தொலைபேசி எண், மின்னஞ்சல் முகவரி ஆகியவற்றைப் பூர்த்தி செய்து அந்த விண்ணப்பத்தை வெளியீட்டாளர் சார்ந்துள்ள மாவட்ட நீதிபதி, துணை வட்டார நீதிபதி, பெருநகர நீதிபதி என அந்தப் பகுதிக்கு ஏற்புடைய ஒருவரிடம் கொடுக்க வேண்டும்.  
இந்த விண்ணப்பத்தைப் பெற்றுக் கொண்ட நீதிபதி அந்த விண்ணப்பத்தை ஆய்வு செய்து அதற்கான அனுமதி அளிக்கப்படுவதற்கு முன்பு புதிதாக வெளியிட விரும்பும் இதழின் பெயரில் அதே மொழியில் அல்லது வேறு மொழியில் இதழ் பதிவு செய்யப்பட்டு வெளிவருகிறதா என்பதை அறிய அந்தப் படிவத்தைக் கையெழுத்திட்டு புதுடெல்லியிலிருக்கும் இந்திய செய்தித்தாள் பதிவாளர் அலுவலகத்திற்கு அனுப்பி வைப்பார்.  
இந்த விண்ணப்பத்தைப் பெற்றுக் கொள்ளும் இந்திய செய்தித்தாள் பதிவாளர் அலுவலகம் வெளியீட்டாளர் குறிப்பிட்டுள்ள இதழ்களின் பெயர்களை ஆய்வு செய்து, அந்தப் பெயர்களில் வேறு இதழ்கள் இல்லை என்றால் அனுமதியளிக்கலாம் என பரிந்துரை செய்கிறார். விண்ணப்பதாரர் அளித்த ஐந்து பெயர்களும் முன்பே பதிவு செய்யப்பட்டிருந்தால் மாற்றுப் பெயர்களைத் தரும்படி கோருகிறார்.
# இந்திய செய்தித்தாள் பதிவாளர்

## உறுதிமொழிப் படிவம்

இந்திய செய்தித்தாள் பதிவாளர் அலுவல்கத்தில் இருந்து பெயர் சரிபார்த்துப் பெற்ற தேர்வின்படி இதழ் தொடங்க மாவட்ட நீதிபதி அனுமதி அளிக்கிறார். இந்த அனுமதியை வழங்குவதற்கு முன்பாக இதழ் வெளியிட விரும்பும் உரிமையாளரிடம் உறுதிமொழிப் படிவம் ஒன்றைக் கையெழுத்திட்டுப் பெற்றுக் கொள்கிறார்.
# இந்திய செய்தித்தாள் பதிவாளர்

## வெளியீட்டு விதிமுறை

மாவட்ட நீதிபதியின் அனுமதியைப் பெற்ற இதழின் வெளியீட்டாளர் குறிப்பிட்ட காலத்திற்குள் இதழை அச்சிட்டு வெளியிட வேண்டும். நாளிதழ்கள் , வார இதழ்கள், வாரம் இருமுறை மற்றும் வாரம் மும்முறை போன்ற கால அளவுகளுடைய இதழ்கள் அனுமதி பெற்று ஆறு வார காலத்திற்குள்ளும், மற்ற கால இதழ்களுக்கு மூன்று மாதங்களுக்குள்ளும் அச்சிட்டு வெளியிடப்பட வேண்டும்.  
அச்சிடுபவர், வெளியிடுபவர், வெளியிடும் காலம், அச்சிடும் இடம், வெளியிடும் இடம் ஆகியவற்றில் மாற்றமிருந்தால் மாவட்ட நீதிபதியிடம் புதிய உறுதிமொழி அளிக்க வேண்டும்.
# இந்திய செய்தித்தாள் பதிவாளர்

## விவரக்குறிப்பு

ஒவ்வொரு இதழிலும் இதழ் குறித்த விபரக் குறிப்புகளை வெளியிட வேண்டும். அதாவது, வெளியீட்டாளர், அச்சிடுபவர், ஆசிரியர், அச்சிட்ட இடம், வெளியிட்ட இடம் ஆகியவற்றைக் குறிப்பிட வேண்டும். ஒவ்வொரு இதழும் வெளியிட்ட 48 மணி நேரத்திற்குள் இந்திய செய்தித்தாள் பதிவாளர் அல்லது அவரால் அங்கீகாரம் அளிக்கப்பட்ட அதிகாரிக்கு அனுப்பி வைக்கப்பட வேண்டும்.
# இந்திய செய்தித்தாள் பதிவாளர்

## பதிவுக்கு விண்ணப்பித்தல்

முதல் இதழ் வெளியிட்ட பின்பு அந்த இதழைப் பதிவு செய்து கொள்ள அதற்கான விண்ணப்பத்தைப் பூர்த்தி செய்து கீழ்காணும் விபரங்களுடன் இந்திய செய்தித்தாள் பதிவாளருக்கு அனுப்பி வைக்க வேண்டும்.  
- இதழின் பெயர் சரிபார்ப்புக் கடித நகல்
- அரசு பதிவு பெற்ற அதிகாரி ஒருவரால் சான்றளிக்கப்பட்ட மாவட்ட நீதிபதியால் ஒப்புதல் அளிக்கப்பட்ட உறுதிமொழிப்படிவ நகல்
- வெளியிடப்பட்ட முதல் இதழ். அந்த இதழில் தொகுதி-1 இதழ்-1 என்று குறிப்பிடப்பட்டிருக்க வேண்டும்.
- இதழுக்கு "அயல்நாட்டு கூட்டுறவு எதுவுமில்லை" என்று உறுதியளித்து அதில் அரசு ஒப்புதல் பெற்ற பொது வழக்கறிஞர் (Notary Public) ஒருவரிடம் கையொப்பம் பெற்ற படிவம்  
**குறிப்பு:**  
அச்சிடுபவர், அச்சிடுமிடம் மற்றும் வெளியிடுபவர் மற்றும் வெளியிடும் இடம் போன்றவை இருவேறு மாவட்டங்களாயிருப்பின் அந்த மாவட்டங்களின் நீதிபதியிடன் தனித்தனியாக உறுதிமொழி அளிக்கப்பட வேண்டும்.)  
இவை அனைத்தும் சரியாக இருக்கும் நிலையில் அந்த இதழைப் பதிவு செய்து அதற்கான பதிவு எண் ஒன்றையும் இந்திய செய்தித்தாள் பதிவாளர் வழக்குவார்.
# இந்திய செய்தித்தாள் பதிவாளர்

## மண்டல அலுவலகங்கள்

இந்திய செய்தித்தாள் பதிவாளர் அலுவலகத்தின் மண்டல அலுவலகங்கள் கொல்கத்தா, மும்பை மற்றும் சென்னை நகரங்களில் அமைக்கப்பட்டுள்ளது.
# குமுளி

**குமுளி** இந்தியாவின் கேரள மாநிலத்தில் இடுக்கி மாவட்டத்தில் தமிழகத்தின் தேனி மாவட்டத்தில் கேரளா மற்றும் தமிழ்நாடு எல்லைப் பகுதியில் உள்ள ஊராகும். இந்த ஊரிலிருந்து 2 கிலோ மீட்டர் தொலைவில் புகழ்பெற்ற தேக்கடி வனவிலங்கு உய்வகம் அமைந்துள்ளது. மேலும் ஆனவிலாசம், சக்குப்பள்ளம், அனக்கர, புட்டடி, கொச்சற போன்றவை குமுளி அருகே உள்ள அழகிய சிற்றூர்களாகும். அண்மையில் மங்களாதேவி கோவில் அமைந்துள்ளது. இந்திய தேசிய நெடுஞ்சாலை 220 (கோட்டயம் - குமுளி:கே.கே சாலை எனப்படுவது) இதன் வழியே செல்கிறது. சுற்றுப்புறங்களிலிருந்து ஏலக்காய், மிளகு போன்றவையின் வணிக மையமாகவும் திகழ்கிறது. தமிழகத்திலிருந்து சபரிமலை செல்வோர் பயணிக்கும் முக்கியப் பாதையில் இந்நகர் அமைந்துள்ளது. தமிழ்நாட்டின் எல்லைப் பகுதியில் தேனி மாவட்டத்தின் கூடலூர் நகராட்சி உள்ளது.  
குமுளியிலிருந்து மேற்கே கோட்டயத்திற்கும், கிழக்கே தேனி வழியாக மதுரைக்கும் செல்ல நல்ல சாலை வசதிகள் உள்ளன. காந்தளூர், மூணாறு வழியாக உடுமலைப்பேட்டை செல்வதற்கு சரியான சாலை வசதிகள் இல்லை. மேலும், இவ்வழியில் காட்டு விலங்குகளும் ஏராளமாக உலவும்.
;சங்ககாலத்தில்
:சங்ககாலத்தில் குமுழி ஞாழலார் நப்பசலையார் என்னும் புலவர் இவ்வூரில் வாழ்ந்துவந்தார்.
# விக்கிப்பீடியா:முதற்பக்கக் கட்டுரைகள்/பெப்ரவரி 08, 2010

**ஓசோன் படை தேய்வின் விளைவுகள்** என்பது புவியின் வளி மண்டலத்தில் அதிகளவை உள்ளடக்கிய ஓசோன் படையின் தேய்வினால் புவியின் சூழலில் ஏற்படும் மாற்றங்களையும் பிரச்சினைகளையும் குறிக்கும்.ஓசோன் படையானது படைமண்டலத்தில் உள்ள பகுதியாகும்.இப்பகுதி புவியின் மேற்பரப்பில் இருந்து 10-25 மைல் (15-40 கிமீ) உயரத்தில் அமைந்துள்ளது. இப்படையானது சூரியனில் இருந்து வீசப்படும் புற ஊதாக்கதிர்களிடமிருந்து (UV) பாதுகாப்பு கவசமாக செயற்படுகின்றது.1974 இல் வேதியியலாளர்கள் சேர்வூட் ரொலன்ட் மற்றும் **மரியா மொலினா** என்போர் மனித செயற்பாடுகளின் மூலம் வளிமண்டலத்திற்கு வெளியிடப்படும் பொருட்களினால் ஓசோன் படையிற்கு அச்சுறுத்தல் ஏற்பட்டுள்ளதாகக் கண்டுபிடித்துள்ளனர். ஆராய்வுகளின்படி UV-B கதிர்வீசலுக்கும் தோல் புற்றுநோய்க்கும் இடையில் திடமானதொரு உறவு நிகழ்வதாக கூறப்படுகின்றது. UV-B கதிர்வீசலினால் கண் நோய்கள் ஏற்படக்கூடிய சாத்தியக் கூறானது உயர்ந்த அளவில் காணப்படுகின்றது.
---  
கலாயோகி **ஆனந்த கெந்திஷ் குமாரசுவாமி** கீழைத்தேயக் கலைகளுக்கும், இந்து மதத்துக்கும் சிறந்த தூதுவராக விளங்கியவர். சிறந்த ஓவியர், சிற்பி, கட்டடக்கலைஞர், கலைத் திறனாய்வாளர் (விமரிசகர்), ஆராய்ச்சியாளர், நூலாசிரியர்.ஆகத்து 22, 1877ஆம் ஆண்டு இலங்கையின் கொழும்பிலே ஆங்கில அன்னைக்கும் தமிழர் சேர் முத்துக் குமாரசாமிக்கும் பிறந்தவர் தந்தையை இழந்து தாயின் பராமரிப்பிலே இங்கிலாந்தில் வளர்ந்து லண்டன் பல்கலைக்கழகத்திலே அறிவியல் இளங்கலைப் பட்டம் பெற்றார்.இந்திய விடுதலை இயக்க ஆதரவாளராக, அதன் தலைவர்களோடு தொடர்பு கொண்டிருந்தார். ரவீந்திரநாத் தாகூர், சகோதரி நிவேதிதை முதலியோரின் நண்பராக வாழ்ந்தார்.இறைவனின் ஐந்தொழிலை காட்டும் சிவநடனத்தை விளக்கி 1912ஆம் ஆண்டு எழுதிய ஆங்கிலக் கட்டுரை மூலம் இந்தியக் கலைகளின் சிறப்பினை உலகிற்கு அறிமுகப்படுத்தினார்.சில தாயுமானவர் பாடல்களை ஆங்கிலத்தில் மொழிபெயர்த்துள்ளார்.1917 முதல் ஐக்கிய அமெரிக்காவில் பாஸ்டன் நகரில் அமைந்திருந்த நுண்கலை நூதனசாலையிற் கீழைத்தேயப் பிரிவில் பணிபுரிந்தார்.தமது எழுபதாவது வயதில் செப்டம்பர் 9 1947ஆம் ஆண்டு அங்கு காலமானார்.
# பந்தளம்

**பந்தளம்** (Pandalam, പന്തളം) என்பது கேரளத்தில் பத்தனம்திட்டா மாவட்டம், அடூர் வட்டத்தில் அமைந்துள்ள ஒரு நகரமாகும். இந்தியாவில் உள்ள கேரளத்தில், மிகவும் விரைவாக வளர்ந்து வரும் நகரங்களில் பந்தளம் ஒன்றாகும். அது ஒரு புனிதமான ஊராக மக்களால் கருதப்படுகிறது. மத்திய திருவிதாங்கூரில் நிலை கொண்ட பந்தளம், கல்வி மற்றும் உடல் நல மையங்களுக்குப் பெயர் போனதாகும். தரம் வாய்ந்த பள்ளிக்கூடங்கள் மற்றும் பட்டப் படிப்பு, மேற்படிப்பு, பயிற்சி, ஆயுர்வேதம், பொறியியல் கல்லூரிகள் போன்ற அனைத்து கல்வி நிலையங்களும் நிறுவனங்களும் இங்கு அமையப்பெற்றுள்ளன.
# பந்தளம்

## தலபுராணம்

தலபுராணத்தின் படி, சபரிமலையில் குடிகொண்டிருக்கும் இறைவனான சுவாமி ஐயப்பன் மண்ணுலகத்தில் பந்தள மகாராஜாவின் மகனாக தற்காலிகமாக வாழ்ந்து வந்தார். இதன் காரணமாக சபரிமலைக்கு பக்தர்கள் வரும் காலங்களில், பந்தளத்தில், பந்தள மகாராஜாவின் அரண்மனைக்கு அருகே குடிகொண்டிருக்கும் வலியகோயிக்கல் ஆலயத்திற்கு பெரும் அளவில் வருகை தந்து, அங்கே இருக்கும் இறைவனை பக்தியுடன் தொழுகின்றனர். இந்த ஆலயமானது அச்சன்கோவில் ஆற்றோரத்தில் குடிகொண்டுள்ளது. மகரவிளக்கு திருவிழா நடைபெறுவதற்கு மூன்று நாள் இருக்கும் பொழுது, சுவாமி அய்யப்பனுக்கு சொந்தமான புனிதமான ஆபரணங்களை (திருவாபரணம் என்று அறியப்படுவது) பந்தளத்தில் இருந்து சபரிமலைக்கு கொண்டு செல்லும் வழக்கம் இன்றும் இருந்து வருகிறது.   
பந்தளத்தில் காணப்படும் இதர புண்ணிய தலங்களானவை:
- மகாதேவர் கோவில், குறம்பல புத்தன்கவி பகவதி கோவில், தொன்னல்லூர் பட்டுப்புறக்காவு பகவதி கோவில், கைப்புழா ஸ்ரீ கிருஷ்ண சுவாமி கோவில், பூழிக்காடு ஸ்ரீ தர்ம சாஸ்தா கோவில், கடக்காடு மாயாயக்ஷிக்காவு ஸ்ரீ கிருஷ்னர் கோவில், பல நூற்றாண்டுகள் பழமையான கடக்காட்டு ஜுமா மஸ்ஜித், தும்பாமொன் பாரம்பரிய தேவாலயம் மற்றும் குறம்பலையில் உள்ள செயின்ட் தோமாஸ் புனித தேவாலயம்.
# பந்தளம்

## வரலாறு

தமிழ் நாட்டை ஆண்டு வந்த பாண்டிய மன்னர்களில் சிலர் போரில் தோல்வி அடைந்ததால் ஊரை விட்டு ஓடிவந்ததாகவும், இங்கே இருந்த நில உரிமையாளர்களில் ஒருவரான கைப்புழா தம்பனிடம் இருந்து இங்கு நிலம் வாங்கியதாகவும், ஐதீகங்கள் கூறுகின்றன. மேற்கு மலைத்தொடர்களின் இரண்டு பக்கங்களிலும் இருந்த ராஜ்ஜியங்கள் பாண்டிய அரசரின் ஆட்சியில் இருந்துவந்தது. பந்தளத்தின் மகாராஜா மார்த்தாண்ட வர்மா என்ற அரசன் காயம்குளம் இராஜ்ஜியத்தை கைப்பற்ற உதவினார். இந்த உதவிக்கு கைமாறாக, மார்த்தாண்ட வர்மா தனது சாம்ராஜ்ஜியத்தை விரிவுபடுத்திய பொழுது, பந்தளத்தின் மீது படையெடுத்து அதையும் தன சாம்ராஜ்ஜியத்துடன் இணைக்க விரும்பவில்லை. ஒரு காலகட்டத்தில் பந்தள மகாராஜாவின் தர்பார் இடுக்கி மாவட்டத்திலுள்ள தொடுபுழா என்ற இடம் வரை பரந்து விரிந்திருந்தது. 1820 ஆண்டில் பந்தளம் திருவிதாங்கூறுடன் இணைக்கப்பட்டது.
# பந்தளம்

## வணிகம் மற்றும் வர்த்தகம்

மத்திய திருவிதாங்கூறில் காணப்படும் குருந்தோட்டயம் சந்தை, பல நூற்றாண்டுகளாக புழக்கத்தில் இருந்துவந்தது, (தற்பொழுது பந்தளம் சந்தை என அறியப்படுவது) வேளாண் பொருட்களுக்கான மிகப்பெரிய மற்றும் புகழ்பெற்ற சந்தையாகும். 1990 ஆண்டுகளின் இறுதிவரை இந்த பட்டிணத்தின் நடுவில் செயல்பட்டுவந்த இந்த சந்தை, ஆட்பெருக்கம் காரணமாக மற்றும் மேலும் வசதிகள் வழங்குவதற்காக, பந்தளம் மற்றும் மாவேலிக்கரையை இணைக்கும் சாலையில் அமைந்த ஒரு விரிவான இடத்திற்கு, நாளடைவில் மாற்றப்பட்டது. பந்தளம் இப்பொழுது, போதிய வசதிகளுடன், நாட்டிலுள்ள இதர அனைத்து நகரங்களுடன் நன்றாக இணைக்கப்பட்ட, மிக முக்கியமான மற்றும் நவீனமயமாக்கப்பட்ட முதன்மை நகரமாகும்.
# பந்தளம்

## அரசியல்

பந்தளம் ஒரு பஞ்சயத்து மற்றும் ஒரு சட்டப் பேரவைத் தொகுதியாகும். இந்த பஞ்சாயத்து ஒரு முறை முனிசிபாலிட்டியாக மாற்றப்பட்டது பின்னர் திரும்பவும் பஞ்சாயத்தாக மாற்றப்பட்டது. பத்தனம்திட்ட மாவட்டம் துவங்குவதற்கு முன்பு, பந்தளம் ஆலப்புழா மாவட்டத்திலுள்ள மாவேலிக்கரை வட்டத்தை சார்ந்து இருந்து வந்தது. கேரளத்தில் அமைந்துள்ள அனைத்து பெரிய அரசியல் கட்சிகளும் இங்கே பந்தளத்தில் வலுவாக செயல்பட்டு வருகின்றன. இங்கிருப்போர் பொதுவாக எல்டிஎப் கட்சியை சார்ந்த வாக்காளர்களை பேரவைக்கு தெரிவு செய்து கொண்டிருந்தனர். சமீபத்தில் நடந்த பேரவைக்கான தேர்வில், பந்தளத்தில் யுடிஎப் கட்சி வெற்றி பெற்றுள்ளது.பந்தளத்தின் மேலவை தொகுதி 2011 ஆண்டிற்கான பேரவை தேர்தலில் கைவிடப்படும். பந்தளம் தற்பொழுது பத்தனம்திட்ட லோக் சபா தொகுதியின் ஒரு அங்கமாகும்.
# பந்தளம்

## செல்லும் வழி

சாலை, இரயில் மற்றும் வான்வழியில் பந்தளம் அடைவதற்கான வழிகளும், தூரமும் கீழே கொடுக்கப்பட்டுள்ளன:
# பந்தளம்

## செல்லும் வழி

### சாலை

* கேரளத்தின் தலைநகரமான திருவனந்தபுரத்தில் இருந்து, வடக்கே 105 கிலோமீட்டர் தொலைவில் 
* கொச்சி, கேரளாவின் வணிக தலை நகரத்தில் இருந்து தெற்கே 120 கிலோமீட்டர் தொலைவில் 
* கோட்டயத்தில் இருந்து 51 கிலோமீட்டர் தெற்கே
# பந்தளம்

## செல்லும் வழி

### ரயில்

• செங்கன்னூர் இரயில் நிலையத்தில் இருந்து 16 கிலோமீட்டர் தொலைவில் 
• மாவேலிக்கர இரயில் நிலையத்தில் இருந்து 15 கிலோமீட்டர் தொலைவில் 
• காயம்குளம் இரயில் நிலையத்தில் இருந்து 27 கிலோமீட்டர் தொலைவில்
# பந்தளம்

## செல்லும் வழி

### வான்வழி

• திருவனந்தபுரம் சர்வதேச விமான தளத்தில்இருந்து 119 கிலோமீட்டர் தொலைவில் 
• கொச்சி சர்வதேச விமான தளத்தில்இருந்து 140 கிலோமீட்டர் தொலைவில்
# பந்தளம்

## புகழ் பெற்ற மக்கள்

• பந்தளம் கேரள வர்மா - கவி 
• பந்தளம் கே. பி.-கவி 
• எம்.என்.கோவிந்தன் நாயர் - அரசியல்வாதி
• பந்தளம் பி. ஆர்.- அரசியல்வாதி 
• பி. கே. மந்த்ரி - கேலிச் சித்திர ஓவியர்
• வி.எஸ்.வலியதன் - கலைஞர் (ராஜா ரவி வர்மா விருது பெற்றவர்)
• கடம்மனிட்ட வாசுதேவன் பிள்ளை - படையணி கலையில் வித்தகர், வினைஞர் 
• பந்தளம் சுதாகரன் - அரசியல்வாதி, முன்னாள் கேரள அரசின் ஆய அமைச்சர்
• பந்தளம் பாலன் - பாடகர்.
# பந்தளம்

## இதனையும் காண்க

- பந்தளம் அரச மரபு
# துலா

**துலா** அல்லது ஏற்றம் என்பது, கிணற்றில் இருந்து நீரை எடுப்பதற்குப் பயன்படும் நெம்புகோல் வகையைச் சார்ந்த ஒரு பொறி முறை ஆகும். இந்தியா, இலங்கை உட்பட உலகின் பல பகுதிகளில் இதையொத்த அமைப்புகள் காணப்படுகின்றன. அதிக ஆழமில்லாத கிணறுகளில் இருந்து நீரை எடுப்பதற்கே துலா சிறப்பாகப் பயன்படும்.
# துலா

## அமைப்பு

இது, ஒரு நீளமானதும், நேரானதுமான ஒரு மரத் தண்டு ஆகும். இம் மரத்துக்குக் குறுக்கே, அதனூடு இன்னொரு தண்டு செலுத்தப்பட்டு இருக்கும். இத்தண்டின் இரு முனைகளும் கட்டற்ற வகையில் சுழலக்கூடியவாறு தாங்கப்பட்டும். இத்தண்டு அச்சாகச் செயற்பட, முதலில் குறிப்பிட்ட நீளமான மரம் அந்த அச்சைப் பற்றி மேலும் கீழுமாக அசையக் கூடியதாக இருக்கும். அச்சாகச் செயற்படும் தண்டு *அச்சுலக்கை* எனவும் அச்சின் இரு முனைகளையும் தாங்குவதற்காகக் உருவாக்கப்படும் அமைப்பு *ஆடுகால்* எனவும் அழைக்கப்படும்.  
அச்சுலக்கை துலாவின் நடுப்பகுதியிலன்றி, நடுவிலிருந்து சற்றுத் தள்ளியே பொருத்தப்படும். இதனால் அச்சுலக்கையில் இருந்து துலாவின் ஒரு பகுதி மற்றப்பகுதியிலும் கூடிய நீளம் உள்ளதாக இருக்கும். நீளமான பகுதி கிணற்றை நோக்கி இருக்கும்படியும், அந்தப் பக்கத்து முனை கிணற்றுக்கு நேராக வரக்கூடியதாகவும் துலா ஆடுகாலில் மீது தாங்கப்படும். கிணற்றுக்கு நேராக இருக்கும் துலாவின் முனையில் நீளமான கயிறு அல்லது மூங்கில் கம்பை ஒன்றை ஒரு முனையைக் கட்டி மறு முனையில் ஒரு பாத்திரம் கட்டப்பட்டும். துலாவின் இந்தமுனையைத் தாழக் கொண்டுவரும்போது பாத்திரம் கிணற்று நீருள் அமிழக்கூடியதாகக் கயிற்றின் நீளம் இருக்கவேண்டும். பயன்படுத்தாதபோது துலாவின் கயிறு பொருத்திய முனை மேல் நோக்கி இருப்பதற்கு ஏதுவாகத் துலாவின் மறு முனையில் பாரமான கல் அல்லது இரும்புத் துண்டுகள் மூலம் சுமை ஏற்றப்பட்டிருக்கும்.  
நீர் எடுப்பதற்கு கயிற்றை இழுத்து அதன் முனையில் இருக்கும் பாத்திரத்தை நீருக்குள் அமிழ்த்தி அதனுள் நீரை நிரப்புவர். துலாவின் மறுமுனையில் சுமை இருப்பதால் குறைந்த விசையைப் பயன்படுத்திக் கயிற்றை மேலே இழுத்து நீர் நிரம்பிய பாத்திரத்தை மேலே கொண்டுவரலாம்.
# ஆறன்முள கொட்டாரம்

**ஆறன்முள கொட்டாரம்** (*Aranmula Kottaram*) அல்லது **ஆறன்முள அரண்மனை** என்பது இந்தியாவின் கேரள மாநிலத்தில் உள்ள ஆறன்முள கிராமத்தில் காணப்படும் வரலாறு சார்ந்த மற்றும் பரம்பரையான ஒரு பழைய அரண்மனையைக் குறிப்பதாகும். 150 ஆண்டுகளுக்கு முன்னால் இந்த ஆறன்முள அரண்மனை கட்டப்பட்டது. இந்த அரண்மனை *ஆறன்முள வடக்கே கொட்டாரம்* என்ற பெயரிலும் வழங்கப்படுகின்றது. சபரிமலை புனித யாத்திரைகளுள் ஒன்றான "திருவாபரண கோச யாத்திரை" இந்த அரண்மனையில் தாமதித்துச் செல்வது வழக்கு.
# ஊர்மிளா மடோண்த்கர்

**ஊர்மிளா மதோண்ட்கர்** (*Urmila Matondkar*; ) (இந்தியாவில், மகாராஷ்டிரா மாநிலத்தில், மும்பை நகரில் 1974 ஆம் ஆண்டு பெப்ரவரி 4 ஆம் திகதியன்று பிறந்த ஓர் இந்திய பாலிவுட் நடிகை ஆவார்.  
மதோண்ட்கர் ஒரு குழந்தை நட்சத்திரமாகத் தமது திரை வாழ்க்கையை 1977 ஆம் ஆண்டு *கர்ர்ம்* எனும் திரைப்படம் மூலம் அறிமுகமானார். வயது வந்தவராக *நரசிம்மா* எனும் திரைப்படத்திலும் அறிமுகமானார். அவர் *ரங்கீலா* (1995), *ஜுதாயி* மற்றும் *சத்யா* (1998) ஆகிய திரைப்படங்களில் ஏற்ற வேடங்களின் மூலம் வணிக ரீதியான ஹிந்தித் திரைப்பட உலகின் பிரபல நடிகையாகத் தம்மை நிலை நாட்டிக்கொண்டார். இவை அனைத்துமே அவருக்கு பிலிம்பேர் விருது பரிந்துரைப்பைப் பெற்றுத் தந்தன. தீவிரமான நாகரிகப் பாணி மற்றும் நடனத் திறமை ஆகியவற்றிற்காக பெரும் அளவில் அறியப்பட்ட இவர், பல நேரங்களில் "பாலியல் குறியீடு" என்றே இந்திய ஊடகங்களில் சித்தரிக்கப்பட்ட சந்தர்ப்பங்களும் உள.  
இதைத் தொடர்ந்து உளரீதியான பல கதாபாத்திரங்களை ஏற்று நடித்து அவர் விமர்சன ரீதியாக பாராட்டுப் பெற்ற நடிப்புத் திறமையை வெளிப்படுத்தினார். இவற்றில், ஒரு மன நோயாளியாக அவர் நடித்த *கோன்* (1999), தவிர்க்க முடியாத காதல் வெறி கொண்டவராக நடித்த *பியார் துனே கியா கியா* (2001), ஆவியால் பீடிக்கப்பட்ட பெண்ணாக நடித்த *பூத்* மற்றும் இரக்கமில்லாத பழிவாங்குபவராக நடித்த *ஏக் ஹசினா தி* (2004) ஆகியவை அடங்கும். *பூத்* திரைப்படத்தில் தமது நடிப்புக்காக அவர் "சிறந்த செயல்திறனாளர்" என்னும் பிரிவில் தமது முதல் பிலிம்பேர் விருதைப் பெற்றார்; மேலும் பல விருது நிகழ்ச்சிகளிலும் சிறந்த நடிகை என்பதற்கான விருதுகளைப் பெற்றார். இதைத் தொடர்ந்து அவர் கலைப்படங்கள் மற்றும் தனிப்பட்ட திரைப்படங்களான *தேஜீப்* (2003), *பிஞ்சர்* (2003) *மைனே காந்தி கோ மாரா* (2005) மற்றும் *பஸ் ஏக் பல்* (2006) ஆகியவற்றிலும் நடித்தார்.
# ஊர்மிளா மடோண்த்கர்

## பிறப்பு

ஊர்மிளா மதோண்ட்கர் மும்பையில் 1974 ஆம் ஆண்டு பெப்ரவரி 4ஆந் திகதி பிறந்தார். இவருடைய தாய் மொழி மராத்தி ஆகும்.
# ஊர்மிளா மடோண்த்கர்

## தொழில் வாழ்க்கை

### குழந்தை நட்சத்திரமாக (1977–1983)

அவர் ஒரு குழந்தை நட்சத்திரமாகத் தமது தொழில் வாழ்க்கையைத் தொடங்கினார். இவர் *கார்ம் *எனும் திரைப்படம் மூலம் திரையுலகுக்கு அறிமுகமானார். அவரது ஆரம்பகாலத் திரைப்படங்களில் மிகவும் மிகவும் புகழ்பெற்ற திரைப்படமாகத் திகழ்ந்தது 1983 ஆம் ஆண்டு வெளிவந்த ஷேகர் கபூரின் *மாசூம்* எனும் திரைப்படமாகும்.
# ஊர்மிளா மடோண்த்கர்

## தொழில் வாழ்க்கை

### தொழில் முறையில் முன்னேற்றம்

வயது வந்த நடிகையாக "படே கர் கி பேட்டி" (Bade Ghar Ki Beti) என்னும் திரைப்படத்தின் மூலம் தமது திரைவாழ்க்கையை அரங்கேற்றினார். இதன் பின் அவர் ஷாருக்கான் ஜோடியாக *சமத்கார்* (Chamatkar) என்னும் காதல் திரைப்படத்தில் நடித்தார். 1989 இல், கமல்ஹாசனுடன் *சாணக்கியன்* எனும் திரைப்படத்தில் நடித்துப் பெரு வெற்றியும் கண்டார். தமது திகிலான மர்மப் படங்களுக்குப் பேர் போன ராம் கோபால் வர்மா என்னும் திரைப்பட இயக்குனருடன் அதிகப் படங்களில் அவர் இணைந்து பணியாற்றியுள்ளார். அவருடன் இணைந்து ஊர்மிளா பணியாற்றிய முதல் படம் *அந்தம்* என்னும் தெலுங்குத் திரைப்படமாகும். இத்திரைப்படம், 1992 ஆம் ஆண்டு *துரோகி* எனும் பெயரில் ஹிந்தியில் மறு ஆக்கம் செய்யப்பட்டது. அதை தொடர்ந்து, தமது முதல் பெரும் வெற்றிப் படமான தெலுங்குத் திரைப்படம் *காயம்* மற்றும் 1995 வருடத்துக்கான இசைத் திரைப்படமான *ரங்கீலா* போன்ற ஆர்.ஜி.வி பிக்சர்ஸ் தயாரித்து வெளியிட்ட பல திரைப்படங்களிலும் ஊர்மிளா நடித்துள்ளார். அத்துடன் தூர்தர்ஷனில் ஒளிபரப்பான *பைபிள் கி கஹான்யன்* (Bible Ki Kahaniyan) எனும் சின்னத்திரைத் தொடரிலும் நடித்துள்ளார்.